Scriptura - Part 12
Na aanleiding van baie luisteraars se vrae en veral een luisteraar se vraag, het ons besluit om ‘n episode op te neem oor “Geloftedag”. Die luisteraar se vraag was: “Iets waarmee ek al jare lank worstel is die Bloedrivier gelofte…Ek voel aan dat die teologie agter die gelofte gebroke is…en as’t ware ‘n nasionale dwaling geword het”
Ek dink die probleem rondom die viering van die Bloedrivier gelofte lê eintlik meer by sommiges se herinterpretasie daarvan, ná 1952. Ek dink die gelofte wat aanvanklik in diepe afhanklikheid voor God afgelê is in 1838, word vandag deur baie misbruik as ‘n hoeksteen vir ‘n gebroke teologie.
In die episode kyk ons na:
1. Die probleme rondom die gelofte-teks
2. Die konteks van die gelofte in 1838
3. Die latere, stelselmatige herinterpretasie van die gelofte
4. Antwoord op die vrae:
Is die gelofte nie ook maar ‘n onderhandeling met God nie?
Mag ons van ‘n dag ‘n sabbat maak?
Vier ons die geloftedag soos: in die dae van die Anglo Boere-oorlog? In die dae vanaf 1952 – Versoeningsdag?